Chapman har roet i flere forskellige bådtyper i sin karriere. Han var første gang med til [[VM i roning|VM]] som senior i 2003, hvor han med den austalske [[firer uden styrmand]] blev nummer fire. I 2006 var han ved VM med i [[otter]]en, som også blev nummer fire. Ved [[Sommer-OL 2008|OL 2008]] i [[Beijing]] konkurrerede han ligeledes i otteren, der her blev nummer seks. Efter OL deltog han i et par sæsoner ikke i internationale konkurrencer, men i 2011 var han tilbage, denne gang i [[toer med styrmand]] sammen med [[William Lockwood]] og styrmand [[David Webster]]. Ved VM dette år vandt denne båd sølv.<ref name=wr>{{kilde | url = https://worldrowing.com/athlete/5d2e5ea1-ed47-423c-bbfc-7ec803ab038d | titel = James Chapman | udgiver = worldrowing.com | hentet = {{dato|12-5-2021}} }}</ref>
Levende_personer